1. Lennadenn  Gervel a raint va anv war vugale Israel,  ha me a skuilho va  bennozh warnezho.  Lennadenn tennet eus Levr an Niveroù 6, 22-27    22 An Aotroù Doue a gomzas ouzh Moizez hag a lavaras dezhañ :  23 Komz ouzh Aaron hag e vibien ha lavar dezho :  Setu amañ penaos e vennigot Bugale Israel :  Lavarout a reot dezho :  24 An Aotroù Doue daz pennigo ha daz tiwallo.  25 An Aotroù Doue da lakaio e Zremm da lugerniñ warnout  ha da raio trugarez ez keñver.  26 An Aotroù Doue da lako e Fas da sevel war-zu ennout  ha da  reiñ dit ar peoch  27 Evel-se eo e lakaint va anv war Vugale Israel,  ha me a skuilho va bennozh warnezho.    SALM 66, 2-3, 5, 6 ha 8    R/ Doue da gaout ouzhimp truez  ha dhor bennigañ    2 Doue da gaout ouzhimp truez ha dhor bennigañ,  Ra lugerno seder e zremm warnomp ;  3 Ma vo anavezet e Lezenn war an douar,  Ha dre an holl vroioù e silvidigezh.    5 Joa ha levenez dan holl vroioù,  Dre ma  renit ar pobloù gant justis,  Ha dre ma chouarnit ar broioù  War an douar.    6 Ar pobloù dho meulo, Aotroù Doue !  An holl bobloù dho meulo !  8 Doue dhor bennigo,  An douar a-bezh de zoujo !    2. Lennadenn  Doue en deus degaset e Vab, ha ganet eo bet gant ur vaouez  Lennadenn tennet eus Lizher Sant Paol dar Chalatiz 4, 4-7    Breudeur !  4 Pa oa deuet da benn an amzer verket,  en deus Doue degaset e Vab ganet eus ur  vaouez,  ganet dindan al Lezenn, evit dasprenañ ar re a oa dindan al Lezenn,  5 dimp da vezañ kemeret gant Doue evel mibien  6 Dre maz och mibien dezhañ,  en deus Doue kaset Spered e Vab en ho kalonoù  ha youchal a ra ar Spered-se : Abba ! Tad !  7 Neuze ta, evit sklavour ne d-out ken, met mab-an-ti,  ha mar d-out mab-an-ti ez out ivez heritour dre chras Doue.    ALLELOUIA Heb 1, 1-2  Alleluia, allelouia.  E meur a stumm e komzas gwechall Doue  ouzh hon Tadoù dre _ ar brofeded. En deizioù diwezhañ-mañ en deus komzet ouzhimp _ dre e Vab. Allelouia !    AVIEL  Kaout a rejont Mari ha Jozeb hag ar Bugel. Eizh deiz goude  e rojont dar Bugel an anv a Jezuz.  Pennad eus an Aviel santel hervez Sant Lukaz 2, 16-21    16 En amzer-se ez eas ar bastored, mall warno, betek Betlehem,  hag e kavjont Mari ha Jozeb hag ar Bugelig gourvezet er prezeb  17 O welout se ech anavezjont ar wirionez  eus ar pezh  a oa bet lavaret dezho diwar-benn ar Bugel-se.  18 Ha kement hini o chlevas a voe sebezet  gant ar pezh a gonte ar vesaerien dezho.  19 Mari avat a vire an holl draoù-se  hag a brederie warno en he chalon.  20 Neuze ez eas ar vesaerien en-dro,  en ur reiñ klod ha meuleudi da Zoue  evit kement o devoa gwelet ha klevet,  hervez ma oa bet lavaret dezho.  21 A-benn an eizhvet deiz merket evit amdrochañ ar Bugel,  e voe roet dezhañ an anv a Jezuz  evel  ma oa bet anvet gant an Ael  a-raok bezañ koñsevet gant e vamm.